Stefnandi er fjármála - og efnahagsráðherra f.h. íslenska ríkisins , Arnarhvoli við Lindargötu , Reykjavík . Stefndi er Ljósmæðrafélag Íslands , Borgartúni 6 , Reykjavík . Dómkröfur stefnanda Stefnandi krefst þess að viðurkennt verði með dómi að boðað ótímabundið verkfall stefnda , Ljósmæðrafélags Íslands , vegna félagsmanna þess í þjónustu Landspítala háskólasjúkrahúss , sem boðað var með bréfi til fjármála - og efnahagsráðherra , dagsettu 20. mars 2015 , frá og með þriðjudeginum 7. apríl 2015 kl. 00:00 og standa á frá kl. 00:00 til kl. 24 : 00 alla þriðjudaga , miðvikudaga og fimmtudaga þar til samningar nást , sé ólögmætt . Stefnandi krefst þess ennfremur að viðurkennt verði með dómi að boðuð verkföll stefnda , Ljósmæðrafélags Íslands , annars vegar tímabundins verkfalls vegna félagsmanna þess í þjónustu stefnanda , sem boðað var með bréfi til fjármála - og efnahagsráðherra , dagsettu 20. mars 2015 fimmtudaginn 9. apríl 2015 milli kl. 12:00 - 16:00 , og hins vegar ótímabundið verkfall vegna félagsmanna þess í þjónustu Sjúkrahúss Akureyrar , 9. apríl 2015 , kl. 00:00 og standa á alla mánudaga og fimmtudaga frá kl. 00:00 - 24 : 00 , þar til samningar nást , séu ólögmæt . Í fyrsta lagi fór fram atkvæðagreiðsla um verkfallsboðun meðal félagsmanna stefnda sem starfa á Landspítala og var tekið fram á atkvæðaseðli að það skyldi vera ótímabundið og hefjast 7. apríl 2015 . Var verkfallinu ætlað að standa frá kl. 00:00 og standa til kl. 24 : 00 alla þriðjudaga , miðvikudaga og fimmtudaga . Þá fór einnig fram atkvæðagreiðsla með félagsmanna , sem starfa hjá ríki , um boðun tímabundins verkfalls hinn 9. apríl 2015 frá kl. 12:00 til kl. 16:00 . Að auki fór fram atkvæðagreiðsla meðal félagsmanna stefnda , sem starfa hjá Sjúkrahúsinu á Akureyri um boðun ótímabundins verkfalls frá 9. apríl 2015 og var verkfallinu ætlað að vara frá kl. 00:00 til kl. 24 : 00 alla mánudaga og fimmtudaga . Stefndi tilkynnti fjármála - og efnahagsráðuneytinu um fyrirhuguð verkföll með bréfum , dagsettum 20. mars sl . Í tilkynningu stefnda , sem varðar félagsmenn hans er starfa hjá Landspítala háskólasjúkrahúsi , kom fram að 135 félagsmenn hefðu verið á kjörskrá , svarhlutfall hefði verið 79,3% , 83 eða 77,60 hefðu sagt já , 21 eða 19,6% hefðu sagt nei og auðir atkvæðaseðlar hefðu verið 3 eða 2,8% . Í tilkynningu stefnda , sem varðar félagsmenn hans er starfa hjá ríki , kom fram að 84 félagsmenn hefðu verið á kjörskrá , svarhlutfall hefði verið 60,7% , 46 eða 90,2% hefðu sagt já , 2 eða 3,9% hefðu sagt nei og auðir atkvæðaseðlar hefðu verið 3 eða 5,9% . Í tilkynningu stefnda , sem varðar félagsmenn hans er starfa hjá Sjúkrahúsinu á Akureyri , kom fram að 17 félagsmenn hefðu verið á kjörskrá , svarhlutfall hefði verið 70,6% , 11 eða 91,7% hefðu sagt já , einn eða 8,6% hefði sagt nei og enginn auður atkvæðaseðill . Í tilkynningunum er því lýst yfir að með þessu sé fullnægt kröfum 15. gr. laga nr. 94 / 1986 , um kjarasamninga opinberra starfsmanna . Með bréfum til stefnda , dagsettum 25. mars 2015 , lýsti stefnandi því yfir að hann teldi boðun og atkvæðagreiðslu verkfallanna ekki samræmast ákvæði 15. gr. laga nr. 94 / 1986 og skoraði stefnandi því á stefnda að afturkalla verkfallsboðunina . Stefnandi kveðst leggja mál þetta fyrir Félagsdóm samkvæmt heimild í 2. tölulið 1. mgr. 26. gr. laga nr. 94 / 1986 um kjarasamninga opinberra starfsmanna . Stefnandi byggir viðurkenningarkröfu sína á því að atkvæðagreiðslur þær , sem verkfallsboðanirnar byggja á , hafi ekki verið í samræmi við ákvæði 15. gr. laga nr. 94 / 1986 . Ljóst sé að félagsmenn stefnda sem starfi hjá ríkinu hafi verið 234 talsins hinn 1. janúar sl. en samkvæmt verkfallsboðunum stefnda hafi ýmist 135 , 17 eða 84 félagsmönnum , á mismunandi starfsstöðum , verið gefinn kostur á að greiða atkvæði um þær . Þar með hafi stefndi ekki uppfyllt það skilyrði , sem fram komi í fyrri málslið 15. gr. , að ákvörðun um verkfallsboðun hafi verið tekin í almennri leynilegri allsherjaratkvæðagreiðslu í hverju stéttarfélagi sem er samningsaðili . Sé sá skilningur í ósamræmi við skýrt gildissvið laga nr. 94 / 1986 sem mælir fyrir um kjarasamninga opinberra starfsmanna . Í 3. gr. laganna komi skýrt fram að það sé fjármálaráðherra sem fari með fyrirsvar ríkissjóðs við gerð og framkvæmd kjarasamninga samkvæmt lögum þessum . Sé ljóst að orðalagið „ þeim sem verkfall beinist gegn “ eigi að túlka til samræmis við gildissvið laganna og að þar sé átt við viðsemjanda stéttarfélaga samkvæmt lögunum , þ.e. stefnanda , en ekki einstaka vinnustaði . Atkvæðagreiðsla stefnda hafi beinst að ríkinu , Landspítala háskólasjúkrahúsi og Sjúkrahúsi Akureyrar . Ummæli sem fram komi síðar í stefnu virðist þó benda til þess að af hálfu stefnanda sé einnig á því byggt að stefnda sé óheimilt að beina verkfalli að einstökum stofnunum ríkisins . Verði því ekki hjá því komist að taka afstöðu til beggja þessara álitaefna . Þetta sé enda í bestu samræmi við ákvæði 18. gr. laganna . Samkvæmt því ákvæði skuli boðað verkfall taka til allra starfsmanna sem starfa hjá þeim atvinnurekendum sem verkfall beinist gegn , annarra en þeirra sem óheimilt er að leggja niður störf samkvæmt lögunum . Túlkun stefnanda verði ekki réttilega leidd af 15. gr. fyrrgreindra laga . Stefndi telur að byggja verði á síðari skýringarkostinum . Samkvæmt 2. mgr. 14. gr. , sbr. 1. gr. , laga nr. 67 / 2000 , teljist það til verkfalla í skilningi laganna þegar starfsmenn leggja niður venjuleg störf sín að einhverju eða öllu leyti í því skyni að ná tilteknu sameiginlegu markmiði . Byggir stefndi þannig á því að af ákvæði 15. gr. verði ekki leidd slík takmörkun á inntaki verkfallsréttarins sem stefnandi vilji vera láta . Slík túlkun fari gegn þeim grundvallarsjónarmiðum sem að baki verkfallsréttinum búa og anda þeirra laga sem um það gildi . Það séu þeir starfsmenn , sem verði fyrir áhrifum af vinnustöðvuninni , og því eðlilegt að þeir einir greiði um hana atkvæði en ekki aðrir félagsmenn stefnda . Stefndi vísar til þess að þrátt fyrir óskýran málatilbúnað stefnanda megi þó hugsanlega draga þá ályktun af efni stefnunnar að af hálfu stefnanda sé einnig á því byggt að stefnda sé óheimilt að beina verkfalli að einstökum stofnunum ríkisins . Þá vísar stefndi til fyrirliggjandi ráðningarsamninga sem sýni að atvinnurekendur félagsmanna séu margir og hver stofnun ríkisins komi fram sem sjálfstæður atvinnurekandi með sjálfstæða aðild að ráðningarsamningi og sérstaka kennitölu . Stefndi byggir á ákvæðum laga nr. 94 / 1986 , lögum nr. 80 / 1938 , og stjórnarskrá lýðveldisins Íslands , nr. 33 / 1944 , sérstaklega 74. og 75. gr . Þá byggir stefndi á 11. gr. mannréttindasáttmála Evrópu sbr. lög nr. 62 / 1994 . Ekki er ágreiningur með aðilum um þá málavexti sem aðilar telja skipta máli við úrlausn málsins . Stefndi efndi til þriggja atkvæðagreiðslna um vinnustöðvanir . Samkvæmt framlögðum gögnum tilkynnti stefndi stefnanda , með bréfi , dagsettu 20. mars 2015 , um boðun ótímabundins verkfalls 7. apríl 2015 kl. 00:00 , sem standa átti frá kl. 00:00 til kl. 24 : 00 alla þriðjudaga , miðvikudaga og fimmtudaga þar til samningar næðust . Í bréfinu er gerð grein fyrir því að dagana 16. - 19. mars 2015 hafi farið fram atkvæðagreiðsla meðal félagsmanna í Ljósmæðrafélagi Íslands , sem starfa hjá Landspítala háskólasjúkrahúsi , um boðun verkfallsins . Jafnframt er upplýst að á kjörskrá hafi verið 135 , svarhlutfall hafi verið 79,3% , 83 eða 77,6% hafi sagt já , 21 eða 19,6% hafi sagt nei og auðir atkvæðaseðlar hafi verið 3 eða 2,8% . Með bréfi , dagsettu 20. mars 2015 , tilkynnti stefndi stefnanda um boðun verkfalls hinn 9. apríl 2015 frá kl. 12:00 til kl. 16:00 . Í bréfinu er gerð grein fyrir því að dagana 16. - 19. mars 2015 hafi farið fram atkvæðagreiðsla meðal félagsmanna í Ljósmæðrafélagi Íslands , sem starfa hjá ríkinu , um boðun verkfallsins . Jafnframt er upplýst að á kjörskrá hafi verið 84 , svarhlutfall hafi verið 60,7% , 46 eða 90,2% hafi sagt já , 2 eða 3,9% hafi sagt nei og auðir atkvæðaseðlar hefðu verið 3 eða 5,9% . Loks tilkynnti stefndi stefnanda sama dag um boðun ótímabundins verkfalls sem hefjast ætti 9. apríl 2015 kl. 00:00 og ætti að standa alla mánudaga og fimmtudaga frá kl. 00:00 til kl. 24 : 00 þar til samningar hefðu náðst . Í bréfinu er gerð grein fyrir því að dagana 16. - 19. mars 2015 hafi farið fram atkvæðagreiðsla meðal félagsmanna í Ljósmæðrafélagi Íslands , sem starfa hjá Sjúkrahúsi Akureyrar , um boðun verkfallsins . Jafnframt er upplýst að á kjörskrá hafi verið 17 , svarhlutfall hafi verið 70,6% , 11 eða 91,7% hafi sagt já , 1 eða 8,6% hafi sagt nei og enginn atkvæðaseðill hafi verið auður . Stefnandi byggir kröfu sína um að viðurkennt verði að framangreind verkföll séu ólögmæt á því , að fyrir liggi að ekki hafi allir félagsmenn stefnda tekið þátt í framangreindum atkvæðagreiðslum um verkfallsboðun . Hafi félagsmenn stefnda sem starfi hjá ríkinu verið 234 um síðustu áramót en samkvæmt umræddum verkfallboðunum stefnda hafi ýmist 135 , 17 eða 84 félagsmönnum verið gefinn kostur á að greiða atkvæði um verkfallsboðanirnar . Þar sem atkvæðagreiðsla stefnda hafi beinst að Fjársýslu ríkisins og stefnanda , hafi hún ekki verið í samræmi við ákvæði síðari málsliðs 15. gr. laganna . Stefndi mótmælir kröfum stefnanda og bendir á að það teljist til grundvallarréttar stéttarfélaga að gera verkföll , sbr. 74. , sbr. 75. gr. , stjórnarskrárinnar og 11. gr. mannréttindasáttmála Evrópu . Fyrir liggur að einungis hluti félagsmanna stefnda greiddi atkvæði um verkfallsboðun . Getur þar verið um að ræða eitt félag að hluta eða heild eða fleiri félög að hluta eða heild eftir því hvernig aðild að viðkomandi kjarasamningi varð háttað . “ Hér kemur þá til skoðunar hvort bæði þeir sem leggja niður vinnu og eins þeir félagsmenn stéttarfélagsins sem ekki leggja niður vinnu eigi að greiða atkvæði um verkfallsboðun . Þá telur dómurinn að við úrlausn á því hvað átt sé við með orðalaginu „ þeim sem verkfallið beinist gegn “ verði að horfa til þess , hverjir teljist vera atvinnurekendur eða vinnuveitendur í almennum skilningi . Sú almenna regla gildir um slíkar ákvarðanir að þeim verður ekki skotið til æðra stjórnvalds , sbr. 49. gr. laga nr. 70 / 1996 . Ekki verður heldur fram hjá því litið að einungis hluti félagsmanna stefnda mun leggja niður störf í þeim staðbundnu verkföllum er um ræðir . Þegar litið er til alls framangreinds og orðalags 15. gr. laganna verður að leggja til grundvallar að þeim einum beri að taka þátt í atkvæðagreiðslu um verkfallsboðun sem starfa hjá vinnuveitanda eða vinnuveitendum , sem verkfall beinist gegn og viðkomandi kjarasamningur tekur til . Samkvæmt framansögðu telst viðkomandi ríkisstofnun vera vinnuveitandi starfsmannanna í þessum skilningi en ekki ríkið sjálft . Ágreiningslaust virðist að áðurgreindar niðurstöður atkvæðagreiðslna þeirra , sem mál þetta lýtur að , sýni að meira en helmingur félagsmanna í Ljósmæðrafélagi Íslands , sem starfa hjá í fyrsta lagi Landspítala háskólasjúkrahúsi , í öðru lagi hjá ríki og í þriðja lagi hjá Sjúkrahúsi Akureyrar hafi tekið þátt í atkvæðagreiðslunum og meiri hluti þeirra hafi samþykkt framangreind boðuð verkföll varðandi hvern vinnustað fyrir sig . Að þessu virtu og með vísan til alls framangreinds verður að telja að framangreindar atkvæðagreiðslur sem verkfallsboðanir stefnda byggjast á hafi verið í samræmi við ákvæði 15. gr. laga nr. 94 / 1986 . Stefndi , Ljósmæðrafélag Íslands , skal vera sýkn af kröfum stefnanda , íslenska ríkisins , í máli þessu . Stefnandi greiði stefnda 150.000 krónur í málskostnað .